తెలంగాణ రాష్ట్ర విద్యుత్ నియంత్రణ మండలి

తెలంగాణ రాష్ట్ర విద్యుత్ నియంత్రణ మండలి తెలంగాణ ప్రభుత్వరంగ సంస్థ. తెలంగాణ రాష్ట్రంలోని విద్యుత్ రంగానికి సంబంధించిన కొన్ని నియంత్రణలను, భద్రతా విధులను నిర్వర్తించడానికి ఈ సంస్థ కృషి చేస్తుంది.

ప్రారంభం 
తెలంగాణ రాష్ట్రం ఏర్పడిన తరువాత 2014, నవంబరు 3న తెలంగాణ రాష్ట్ర విద్యుత్ నియంత్రణ మండలి ఏర్పాటుచేయబడింది. కేంద్ర విద్యుత్ నియంత్రణ కమిషన్ చట్టం - 1998 ప్రకారం 1999, ఆగస్టులో చేర్చబడింది. 2003లో చేసిన విద్యుత్ చట్టం యొక్క సెక్షన్ 82 ప్రకారం, ఈ మండలి రాష్ట్రంలో నియంత్రణ సంస్థగా కొనసాగుతుంది.

విధులు 
 విద్యుత్ రంగంలో వినియోగదారులకు ఉపయోగకరమైన కార్యాచరణలను మెరుగుపరచడం.
 విద్యుత్ రంగంలో పోటీ, ఆర్థిక వ్యవస్థను ప్రోత్సహించడం.
 తెలంగాణలో విద్యుత్ ఉత్పత్తి, ప్రసారం, పంపిణీ సుంకాలను నియంత్రించడం.

ఇవికూడా చూడండి 
 విద్యుత్తు ఉత్పత్తి
 దక్షిణ తెలంగాణ విద్యుత్‌ పంపిణీ సంస్థ
 ఉత్తర తెలంగాణ విద్యుత్‌ పంపిణీ సంస్థ
 తెలంగాణ పవర్ జనరేషన్ కార్పోరేషన్
 తెలంగాణ ట్రాన్స్‌మిషన్ కార్పోరేషన్

మూలాలు 

విద్యుత్తు
తెలంగాణ ప్రభుత్వ సంస్థలు
2014 స్థాపితాలు